
Korban Hantu Air 

Cik Alin 

Assalamualaikum dan hai pembaca semua. Terima 
kasih kepada pembaca yang tidak takut membaca kisah 
seram. Dah lama jadi silent reader bermacam-macam 
kisah seram sudah dibaca - justeru, rasa terpanggil nak 
berkongsi juga pengalaman sendiri sejak kanak-kanak 
hiperaktif sampai sekarang ni. 



Perkenalkan diri aku sebagai Alin - terang- 
teranglah aku ni perempuan, umur 23 tahun, belum 
kahwin, dan masih lagi belajar di salah satu IPTA di 
Utara. 



Banyak kejadian pelik yang aku alami sejak kecil 
sampailah aku bergelar siswi di IPTA di Utara 
semenanjung Malaysia ni. 


Pertama-tama, jangan mengharap cerita aku ni 
best ker, suam kuku ker, panas mendidih ker, sejuk 
membeku ker - aku cuma nak berkongsi apa yang penah 
aku lalui termasuk pengalaman kawan-kawanku yang 
rapat denganku. Sebut pasal kawan rapat ni, okay let’s 
start with my childhood story. 


Hoi 















Masa zaman kanak-kanak dulu, aku berkawan 
dengan lima orang ni saja - aku perkenalkan enam 
kanak-kanak hiperaktif iaitu tiga lelaki dan tiga 
perempuan - aku (Alin), Isa, Yati, Epul, Soleh, dan Emy 
(al-Fatihah untuk arwah). 

Ya! Cerita ini aku nak tulis pasal arwah Emy - 
memang kamceng sangat — main sama-sama jer selalu 
— pendek kata dari main pondok-pondok, main kahwin- 
kahwin, lastik burung, ketingting, semua kita orang 
redah. ©Hahaha... indahnya kenangan zaman budak- 
budak hingusan. Kita orang ni pula lebih kurang jer 
umur, pendek kata sama sebaya - kalau beza pun 
setahun jer - jadi takde hal nak berkawan-kawan di 
zaman kanak-kanak hiperaktif ini. 

Buat pengetahuan pembaca, kampung aku ni 
sebuah kawasan Felda terletak di Kelantan. Oleh itu, 
pabila namanya dah kampung konfem pembaca boleh 
imagine suasananya macam mana? Ladang kelapa sawit 
yang luas, sungai, air terjun, dan hutan tu kira geografi 
paling basic larr. 

Dipendekan terus kepada cerita, kalau tak lupa 
kejadian ini berlaku pada tahun 2002 - dah lama sangat 
peristiwa ini - aku ketika tu darjah 2. 

Suatu hari ni, masa kita orang tengah main hide 
and seek macam selalu, tetiba Emy ajak kita orang pergi 
mandi sungai esoknya. Sudah aku nyatakan, kampung 
aku ni ada sungai, tapi sungai yang Emy ajak pergi ini 

sungai yang agak besar dan jarang budak-budak 
kampung pergi, sebab kedudukannya jauh terletak 
dalam ladang sawit - kena lalui kebun getah pula tu 
jauh kaw nak jalan kaki ni woi! Jadi kita orang yang 
perempuan ni tarik diri tak mahu ikut - alasan takut 
mak menyinga kat rumah. Tinggallah dia orang bertiga 
yang jantan-jantan jer nak pergi mandi sungai. 

Petang hide and seek pun berlalu dengan masing- 
masing balik ke rumah. Esoknya mengikut perancangan 
yang sudah dipersetujui, dia orang bertiga pun pergilah 
ke sungai berkenaan. 

Ya! sungai tu cantik sangat - biasalah sungai yang 
masih terpelihara kehijauan ekosistemnya - airnya 
sejuk seolah-olah bertingkat macam air terjun - 
memang tak puaslah kalau mandi di situ. Ikan pula 
banyak, kejap-kejap timbul, kejap-kejap timbul, besar- 
besar pula tu. Seperti yang dirancang, mereka bertiga 
sampai juga akhirnya ke destinasi yang dituju - sungai 
yang jarang budak-budak kampung pergi. 

Apa lagi teruja sangatlah budak-budak ni tambah- 
tambah lagi Si Emy. Pembaca nak tahu - Emy ni punya 
teruja sampai tak sempat buka baju terus berjebur 
terjun ke dalam air sungai. 

Epul dan Soleh pula sedang terkulat-kulat nak 
buka baju terus hairan - Emy ni terjun, tapi tak timbul- 
timbul - biasakan kalau budak-budak terjun ke dalam 
air beberapa saat jer terus timbul balik - tapi tidak 

terjadi pada Emy. Soleh dan Epul pula dah - dup dap 
dup dap berdebar-debar tunggu Emy timbul balik. 
Dalam masa seminit jugalah berdebar-debar tup tup tup 
Emy timbul. 



Memang betul-betul memeranjatkan pabila 
timbul sahaja Emy terus Epul dan Soleh bertanya... 


Epul : Woi! Kenapa kau menyelam lama sangat? 
Soleh : Sungai ni dalam ker? 


Nak tahu tak apa jawapan Si Emy setelah terjun 
ke dalam sungai, tapi lambat timbul? 


Emy : Woi! Aku jumpa sorang perempuan cantik dalam 
air sungai ni. Perempuan tu pakai baju cantik 
warna merah macam puteri - dia ajak makan. 

Terkebil-kebil Epul dan Soleh mendengar kata- 
kata Emy - dalam sungai ni ada puteri cantik pakai baju 
warna merah! 

Emy : Puteri tu ajak makan nasi dan minum air susu 
sedap sangat makanan tu. 



Soleh dan Epul menggaru-garu kepala 
memerhatikan sekeliling sungai - kot-kot ternampak 
puteri yang dikata-katakan oleh Emy. 

Emy : Puteri tu suruh aku naik ke darat ajak kau 
berdua - makan. 

Tergegaulah dia orang berdua ni mendengar kata- 
kata Emy - puteri tu ajak makan. Emy beria-ia ajak dia 
orang berdua ni turun sekali... 

Emy : Jom larr terjun puteri tengah tunggu tu. 

Puas Emy ajak, tetapi Soleh dan Epul - masing- 
masing enggan terjun ke dalam sungai. 

Pembaca yang budiman, itulah hayat hidup 
terakhir Emy kerana terlalu seronok sangat dapat makan 
bersama puteri berbaju merah, sekali lagi dia terjun 
meninggalkan Soleh dan Epul. Mesti pembaca dapat 
jangkakan apa terjadi lepas tu? Ya! Jangkaan pembaca 
yang budiman memang tepat... 

Alin : Emy terjun © tak timbul-timbul lagi. 

Puas Epul dan Soleh memanggil-manggil Emy - 
masa terus berlalu, tapi Emy tetap tak timbul-timbul. 
Pembaca bayangkanlah masa tu dia orang berdua dalam 
umur 8 9 tahun - apa jer kanak-kanak baya ini mampu 
buat untuk tolong Emy? Maksudnya, Epul dan Soleh tuh 
tak berani nak turun menyelam mencari Emy - apa yang 

mampu dia orang berdua buat hanyalah terjerit-jerit 
panggil nama Emy kat atas tebing sungai jer. 

Dalam keadaan menangis. Soleh dan Epul terus 
balik dan menuju ke rumah Emy - dia orang berdua 
teresak-esak menangis di hadapan kedua ibu bapa Emy 
— memaklumkan berita kehilangan Emy di sungai. Serta- 
merta meraunglah mak Emy memikir yang bukan-bukan 
dah berlaku kepada anaknya. 

Petang tu juga, seluruh kampung terutamanya 
anak-anak jantan remaja dan pakcik-pakcik old timer 
dikerah mencari Emy di sungai. Namun apakan daya, 
jasad tidak ditemui - malam itu laporan polis telah 
dibuat dan pasukan penyelamat telah dimaklumkan 
untuk meneruskan operasi mencari Emy - keesokannya. 

Esoknya, satu kumpulan besar-besaran kembali ke 
sungai. Ada kumpulan diarahkan mencari di atas darat 
sekitar sungai. Ada juga kumpulan yang pandai berenang 
serta pandai menyelam - terjun mencari jasad Emy di 
dasar sungai. Buat pengetahuan pembaca, 
sememangnya sungai ini agak dalam bagi kanak-kanak 
seperti mereka bertiga ini. 

Mesti pembaca tertanya-tanya, apa yang lima 
kawan rapat Emy ni buat - kan? 

©Hmm... dah sah-sahlah pabila kejadian tragik 
ini berlaku, lima kawan rapat Emy ni kena marah kaw- 
kaw dengan ibu bapa masing-masing. 

Lima kawan kamceng Emy ni dilarang keras sekali 
gus dikuarantinkan daripada ikut kumpulan operasi 
mencari Emy di sungai. Apa yang buat aku, Isa, dan Yati, 
ni bertambah terkejut - rupa-rupanya tiga orang kawan 
kamcengku ini pergi mandi sungai - langsung tak minta 
kebenaran ibu bapa nak ke sungai tu - Allahhu. 

Berkat doa dan usaha kumpulan pencari, akhirnya 
jasad Emy yang dah tak bernyawa dijumpa di dasar 
sungai - itupun sebab tersangkut pada kaki salah 
seorang penduduk kampung yang ikhlas menyertai 
operasi menyelam mencari jasad Emy. 

Pabila dibawa ke atas darat, jasadnya sudah 
kaku, pucat, dan kesejukkan. Perut arwah juga 
kelihatan sedikit buncit mungkin kerana banyak tertelan 
air. Mayat dibawa ke hospital untuk dibedah siasat. 



Apa yang memeranjatkan - hasil bedah siasat 
mendapati, selain dipenuhi air - dalam perut arwah 
terdapat cacing tanah dan dipenuhi telur semut yang 
memutih - Allahurabbi. Mungkin inilah yang 
dimaksudkan oleh arwah - makanan berupa nasi dan 
susu dari puteri baju merah. 

Setelah kematian arwah Emy, geng budak-budak 
hiperaktif ini dah tak berani nak buat benda-benda 
nakal, tanpa pengetahuan ibu bapa. 



Alin 


Mesti pembaca tertanya-tanya 


macam mana aku boleh tahu Emy jumpa puteri 
tu sedangkan aku tak ikut mereka bertiga mandi 
sungai? 

©Hmm... lepas berkabung dekat seminggu, kita 
orang tak keluar bermain sama-sama - sesudah 
seminggu barulah kita orang berkumpul lagi. Ketika 
berkumpul ini larr Epul dan Soleh cerita kepada budak- 
budak perempuan misteri puteri baju merah sebelum 
kematian Emy. Serius, sedih sangat hilang kawan dalam 
keadaan macam ni. 

Mengikut cerita orang kampung, mungkin puteri 
yang dijumpai oleh arwah Emy adalah jelmaan Hantu Air 
ataupun penunggu di sungai, sebab adakalanya kaki 
pancing ke sungai tu - sesekali mereka akan ternampak 
seekor ikan yang agak besar - sebesar manusia timbul 
memunculkan diri dipermukaan air - sisik ikan 
berkenaan keseluruhannya berwarna hitam pekat dan 
berkilau-kilau. 

Selepas kejadian yang menimpa arwah Emy, 
beberapa kes mati lemas masih berlaku di sungai itu, 
tapi memakan masa selang tahun yang agak lama — kata 
orang kampung, penunggu sungai itu menagih korban - 
korban apa? 


Alin : Itu aku tak pasti - wallahualam. 


Masa terus berlalu, sekarang dah 2017 pun masih 
ramai yang tidak berani mandi-manda di sungai tu. 
Kalau ada yang pergi pun dalam kumpulan yang ramai, 
dan tidak akan ada yang berani bermain di tempat 
arwah-arwah menjadi korban. 



Sekian saja, perkongsian pengalaman aku untuk 
kali ini. Episod seram seterusnya akan aku kongsi banyak 
lagi kisah-kisah yang terjadi pada diriku pula. Terima 
kasih kepada pembaca kerana sudi baca. Maaflah kalau 
tulisan aku berterabur dan bahasa agak lintang-pukang. 
Apa-apa komen untuk penambahbaikan amat dialu- 
alukan. Terima kasih semua. ^ 












